text: Tysk bunker gravet fri
  19 marts 2012 kl. 13.58
  I dag blev en tysk bunker gravet fri på en mark i Sønderjylland. Udgravningen er en del af et stort kultur-turismeprojekt om 1. verdenskrig.
  Arkæologer fra Museum Sønderjylland udgravede i dag en gammel bunker fra 1. verdenskrig i Neder Jersdal ved Haderslev.
  Bunkeren indgik i et stort fæstningsanlæg, der skulle hindre en invasion fra England.
  Bunkeren har en mineskakt 6-8 m. ned i jorden, og den er indtil videre den eneste af sin slags i Danmark, der minder om de bunkere, der blev bygget ved vestfronten. 
  Under 1. verdenskrig tilhørte en stor del af Sønderjylland stadig Tyskland.
  Fra september 1916 til februar 1917 byggede tyskerne Sikringsstilling Nord, hvori den udgravede bunker indgik.
  I løbet af de fem måneder nåede tyskerne at bygge 800 bunkere mellem Hoptrup ved Lillebælt til Rømø ved vestkysten.
  Se Søren Østergaards hjemmeside om Sikringsstilling Nord.
  